Спектакль Пан Тадэвуш Купалаўскага тэатра – першая пастаноўка беларускага рэжэсёра на парыжскай сцэне. Паэма Пан Тадэвуш – апошні эпас у еўрапейскай літаратуры, агромністае палатно, якое на час напісання замяніла аўтару Радзіму, а перад сучаснікамі дагэтуль узнаўляе велічны і супярэчлівы вобраз страчанай Атлантыды – гістарычнай Літвы. У аснове паэмы - канфлікт паміж двума шляхецкімі родамі, які раскрывае цэлую галерэю яскравых характараў патрыятычна настроенай шляхты часоў ваеннай кампаніі Напалеона.